ส่องผลงาน "7ซีอีโอ"ทรงอิทธิพล ก่อนโชว์วิชั่น เวทีกรุงเทพธุรกิจ (7)
"โพสต์ทูเดย์" เปิดที่มาและผลงาน 7 ผู้นำด้านนโยบายเศรษฐกิจการเงิน การธนาคาร ภาคธุรกิจ ก่อนขึ้นเวที ชี้ภาพรวมปี 66 ในโอกาสก้าวสู่ปีที่36 กรุงเทพธุรกิจ "THAILAND ECONOMIC OUTLOOK 2023"
3 ต.ค. 2565

ในโอกาส กรุงเทพธุรกิจ จัดเสวนา ผู้นำ ด้านนโยบายเศรษฐกิจการเงิน การธนาคาร และผู้นำในด้านภาคธุรกิจ จะเป็นอย่างไร ภายใต้ชื่อ THAILAND ECONOMIC OUTLOOK 2023 ในวันที่ 4 ตุลาคม 2565 นี้ มีบุคคลสำคัญทั้งระดับผู้นำ ด้านนโยบายเศรษฐกิจการเงิน การธนาคาร และผู้นำในด้านภาคธุรกิจ มาร่วมเสวนาเพื่อชี้ชัดภาพรวมที่จะเกิดขึ้นในปีหน้า 2566 
อาทิ ดร.เศรษฐพุฒิ สุทธิวาทนฤพุฒิ ผู้ว่าการธนาคารแห่งประเทศไทย ดร.กอบศักดิ์ ภูตระกูล กรรมการรองผู้จัดการใหญ่ ธนาคารกรุงเทพ และประธานกรรมการ สภาธุรกิจตลาดทุนไทย (FETCO)  อรรถพล ฤกษ์พิบูลย์ ประธานเจ้าหน้าที่ บริหารและกรรมการผู้จัดการใหญ่ บริษัท ปตท. จำกัด (มหาชน) อาทิตย์ นันทวิทยา ประธานเจ้าหน้าที่บริหาร บริษัท เอสซีบี เอกซ์ จำกัด (มหาชน) ชฎาทิพ จูตระกูล ประธานเจ้าหน้าที่บริหารกลุ่มบริษัท สยามพิวรรธน์ จำกัด  จรีพร  จารุกรสกุล ประธานกรรมการ และประธานเจ้าหน้าที่บริหาร กลุ่มบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA Group และวัลยา จิราธิวัฒน์ ประธานเจ้าหน้าที่บริหาร บริษัท เซ็นทรัลพัฒนา จำกัด (มหาชน)"โพสต์ทูเดย์" ขอนำเสนอที่มาของบุคคลเหล่านี้ว่าเพราะเหตุใดเราจึงควรมารับฟัง ข้อมูลสำคัญ เพื่อนำไปใช้ประกอบการตัดสินใจในทางธุรกิจในอนาคต
 
วัลยา จิราธิวัฒน์ ประธานเจ้าหน้าที่บริหาร บริษัท เซ็นทรัลพัฒนา จำกัด (มหาชน) ถือเป็นหญิงแกร่งในวงการค้าปลีกไทย เป็นซีอีโอหญิงคนแรกของอาณาจักรเซ็นทรัลในรอบ 40 ปีซึ่ง“เซ็นทรัลพัฒนา” เป็นผู้บริหารศูนย์การค้ารายใหญ่ของประเทศ ทั้งยังเป็นผู้นำด้านธุรกิจอสังหาริมทรัพย์ หรือ mixed-use developer มี ศูนย์การค้า 36 แห่ง อาคารสำนักงาน 10 แห่ง โรงแรม 2 แห่ง และ โครงการที่พักอาศัย 19 โครงการ และภายใต้การกุมบังเหียนของวัลยา เซ็นทรัลพัฒนา ได้ประกาศแผนธุรกิจ 5 ปี ด้วยเงินลงทุนกว่า 120,000 ล้านบาท รุกคืบการทำธุรกิจทั้งในและต่างประเทศ
 
วัลยา เป็นเจเนอร์เรชั่นที่ 2 ของตระกูลจิราธิวัฒน์ ผ่านงานต่างๆในเครือบริษัทของตระกูล ที่สำคัญคือการก่อตั้ง Tops Supermarket และนำนวัตกรรมต่างๆมาพัฒนาธุรกิจค้าปลีกจนประสบความสำเร็จ หลักคิดในการทำงานของวัลยาคือ มีความมุ่งมั่นไม่เคยย่อท้อกับปัญหา คิดว่าปัญหามีไว้ให้แก้ไข และทุกปัญหาคือความท้าทาย.
 ติดตาม "โพสต์ทูเดย์" ผ่านช่องทางต่างๆ ได้ที่
facebook : https://www.facebook.com/Posttoday
Twitter:  https://twitter.com/PostToday
Website :  http://www.posttoday.com/
Youtube: https://www.youtube.com/posttoday
Instagram: https://www.instagram.com/posttoday_online/